[bookmark: _GoBack]PIRKIMO – PARDAVIMO SUTARTIS NR._________

2026 m. ____________ d. 
Vilnius

VšĮ Nacionalinis kraujo centras, įstaigos kodas 126413338, atstovaujama direktoriaus Daumanto Gutausko, veikiančio pagal įstaigos įstatus (toliau – Pirkėjas), iš vienos pusės, ir
____________, įmonės kodas ______________, atstovaujama ________________, veikiančio (-s) pagal __________ (toliau – Pardavėjas), iš kitos pusės, 
kartu vadinamos Šalimis, o kiekviena atskirai vadinamos Šalimi, sudarė šią pirkimo – pardavimo sutartį (toliau vadinama – Sutartis):

I SKYRIUS
SUTARTIES OBJEKTAS
1. [bookmark: _Hlk488998661] Sutartis sudaryta įvykdžius mažos vertės gertuvių su VšĮ Nacionalinio kraujo centro logotipu viešąjį pirkimą skelbiamos apklausos būdu raštu Nr. _________, kuriame ekonomiškai naudingiausias pasiūlymas išrinktas pagal kainą. Pirkimas įvykdytas vadovaujantis Lietuvos Respublikos viešųjų pirkimų įstatymu (toliau – VPĮ) bei susijusiais teisės aktais, taip pat Lietuvos Respublikos civiliniu kodeksu, kitais pagal pirkimo pobūdį taikomais teisės aktais bei neskelbiamos apklausos sąlygomis. 
2. Sutartimi Pardavėjas įsipareigoja, vadovaudamasis Pirkimo dokumentų sąlygomis, įskaitant Sutartį ir techninę specifikaciją, pagaminti ir Pirkėjui nuosavybės teise perduoti šios Sutarties priede –nurodytą kiekį gertuvių (toliau – Prekės), kurios visiškai atitinka Sutarties, įskaitant jos priedus, reikalavimus, o Pirkėjas įsipareigoja priimti kokybiškas ir laiku pristatytas Prekes ir už jas sumokėti Sutartyje nustatytomis sąlygomis ir tvarka. 
3. Sutartis yra vientisas ir nedalomas dokumentas, kurį sudaro toliau išvardinti dokumentai: techninė specifikacija (su pirkimo procedūrų metu Pirkėjo atliktais paaiškinimais ir patikslinimais bei priedais, jei jie pridedami, toliau – TS), Sutartis su visais jos priedais; kiti Pirkimo dokumentai (toliau Sutartyje šiame punkte nurodyti dokumentai kartu vadinami Sutartimi).
4. Sutarties aiškinimo tikslais nustatoma tokia dokumentų prioriteto tvarka: TS, Sutartis, kiti Pirkimo dokumentai. Pardavėjo teikiamas pasiūlymas, instrukcijos, grafikai, tvarkos ir kiti dokumentai, prieštaraujantys VPĮ ir (ar) šiame punkte nurodytiems dokumentams, laikomi negaliojančiais ta dalimi, kiek neatitinka teisinio viešųjų pirkimų reguliavimo ar prieštarauja šiame punkte nurodytiems dokumentams. Jei Sutarties dokumentuose yra neaiškumų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos.

II SKYRIUS
SUTARTIES KAINA IR ATSISKAITYMO TVARKA 

5.	Sutarties suma lygi bendrai Sutarties kainai eurais su PVM: ____ Eur (___ eurai, ___ euro ct.). 
5.1. Sutarties kaina be PVM –  ______ Eur (________ eurai, __ euro ct.);
5.2. PVM ( 21 %)  – _______ Eur (_________ eurai, __ euro ct.).
6. Vadovaujantis Kainodaros taisyklių nustatymo metodika, Sutarčiai taikomas fiksuoto įkainio su peržiūra kainodaros būdas. 
7. Į kainą Pardavėjas privalo įskaičiuoti visus mokesčius ir kaštus, susijusius su tinkamu, savalaikiu sutartinių įsipareigojimų vykdymu, įskaitant Prekes, jų tiekimo, muito, pakavimo, transportavimo, saugojimo ir kitas išlaidas, kainų rinkoje pasikeitimo riziką bei kitus galimus kaštus, kurie nurodyti Sutartyje arba yra galimi, atsižvelgiant į Sutarties pobūdį ir trukmę.
8. Kaina Sutarties galiojimo laikotarpiu galės būti keičiama, jeigu pasikeistų Lietuvos Respublikoje galiojančiuose teisės aktuose nustatytas PVM, kurio apmokestinimo objektu yra laikomas pirkimo objektas arba kai taikoma Sutarties 9 punkte numatyta tvarka.
9. Sutartyje numatytų įkainių perskaičiavimo (keitimo) tvarka:
9.1. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo (jeigu perskaičiavimas jau buvo atliktas – nuo paskutinio perskaičiavimo pagal šį Sutarties punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta Sutarties 9.5. punkte, viršija 8 (aštuonis) procentus. Prekių įkainiai gali būti perskaičiuojami ne dažniau kaip vieną kartą per 6 (šešis) mėnesius.
9.2. Sutartyje numatyti įkainiai gali būti perskaičiuojami, jeigu Lietuvos statistikos departamento (www.stat.gov.lt; https://osp.stat.gov.lt/statistiniu-rodikliu-analize?indicator=S7R260#/) kas mėnesį skelbiamo vartotojų kainų indekso (12 ĮVAIRIOS PREKĖS IR PASLAUGOS) pokytis (k), apskaičiuotas kaip nustatyta Sutarties 9.5. punkte, yra didesnis kaip 8 (aštuoni) procentai. Atlikdamos perskaičiavimą šalys vadovaujasi Lietuvos Statistikos Departamento viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Lietuvos Statistikos Departamento ar kitos institucijos išduoto dokumento ar patvirtinimo.
9.3. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
9.4. Perskaičiuotieji įkainiai taikomi užsakymams, pateiktiems po to, kai šalys sudaro susitarimą dėl įkainių perskaičiavimo.
9.5. Nauji įkainiai apskaičiuojami pagal formulę:
a_1=a+(k/100×a), kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal vartotojų kainų indeksą (12 ĮVAIRIOS PREKĖS IR PASLAUGOS) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 k =〖Ind〗_naujausias/〖Ind〗_pradžia ×100-100, (proc.), kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas vartojimo prekių ir paslaugų indeksas (12 ĮVAIRIOS PREKĖS IR PASLAUGOS).
Indpradžia – laikotarpio pradžios datos (mėnesio) vartojimo prekių ir paslaugų indeksas (12 ĮVAIRIOS PREKĖS IR PASLAUGOS). Pirmojo perskaičiavimo atveju laikotarpio pradžia (mėnuo) yra Sutarties sudarymo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
9.6. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų (arba įrašoma tiek skaitmenų, kiek  nurodyta sudarytoje sutartyje) skaitmenų po kablelio.
9.7. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
9.8. Pirmoji peržiūra, vadovaujantis Sutarties 9.1. – 9.7. p., gali būti taikoma ne anksčiau kaip po 6 (šešių) mėnesių nuo Sutarties įsigaliojimo, sekanti peržiūra gali būti taikoma po 6 (šešių) mėnesių nuo paskutinio perskaičiavimo įsigaliojimo.
10. Sutarties kainos pakeitimas įforminama susitarimu, kuris yra neatskiriama Sutarties dalis.
11. Prekės perkamos pagal Pirkėjo poreikį. Pirkėjas įsipareigoja išpirkti ne mažiau kaip 50 % Sutarties priede Nr. 1 nurodyto Prekių kiekio. 
12. Pirkėjas už kokybiškas ir Sutarties, įskaitant priedus, reikalavimus atitinkančias Prekes atsiskaito Pardavėjui pristačius užsakytą Prekių kiekį, po akto ar kito lygiaverčio dokumento pasirašymo ir Pardavėjo (PVM) sąskaitos faktūros (toliau – sąskaita) pateikimo Pirkėjui. Atsiskaitymas įvykdomas per 30 (trisdešimt) kalendorinių dienų nuo tinkamai užpildytos ir pateiktos sąskaitos gavimo dienos, pervedant lėšas į Pardavėjo Sutartyje nurodytą banko sąskaitą.
13. 	Pardavėjas sąskaitą Pirkėjui privalo pateikti Lietuvos Respublikos viešųjų pirkimų įstatymo 22 str. 3 d. nustatyta tvarka per informacinę sistemą „SABIS“ ir el. paštu: ______________. Pardavėjas įsipareigoja sąskaitoje nurodyti tuos pačius pavadinimus, kurie yra nurodyti Sutartyje, užrašyti ant sąskaitos Sutarties numerį ir datą, pagal kurią parduodamos Prekės. 
14. Jei sąskaita pateikiama su trūkumais, Pirkėjas turi teisę tokios sąskaitos nepriimti, o Pardavėjas įsipareigoja per 2 (dvi) darbo dienas pašalinti trūkumus ir pateikti Pirkėjui tinkamai užpildytą sąskaitą. Atsiskaitymo terminas skaičiuojamas nuo tinkamai užpildytos sąskaitos gavimo dienos. Apmokėjimas vykdomas iš „Neatlygintinos kraujo donorystės propagavimo programos 2021–2026 m.“ skirtų lėšų[footnoteRef:1].  [1:  Pirkėjas Sutarties galiojimo laikotarpiu turi teisę pakeisti finansavimo šaltinį (jei nebus patvirtinta nauja programa ar dėl kitų objektyvių priežasčių) iš kurio apmokamos prekės, tai neįtakoja kainų, atsiskaitymo tvarkos ar kitų Sutarties sąlygų.] 


III SKYRIUS
PREKIŲ KOKYBĖ IR PRIEVOLIŲ VYKDYMO TVARKA

15. Pardavėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti Sutarties reikalavimus, Lietuvos Respublikoje bei tarptautinėje rinkoje galiojančius techninius ir kokybės standartus keliamus tokio pobūdžio Prekėms, taip pat perkamų Prekių modelius ir (ar) aprašymus bei jų kokybę nustatančių dokumentų reikalavimus.
16. Pardavėjas prisiima visą atsakomybę dėl Prekių kokybės, saugos, teisingo ženklinimo, už pateiktos informacijos tikslumą ir tiesiogiai atsako už žalą, atsiradusią dėl netinkamos Prekių kokybės ir neatitikimo Sutarties sąlygoms. Pirkėjas turi teisę reikšti pretenzijas dėl nekokybiškų ar reikalavimų neatitinkančių Prekių per visą Sutarties galiojimo terminą. Taip pat Pirkėjas turi teisę reikalauti, o Pardavėjas turi prievolę ištaisyti visus Prekių trūkumus. 
17. Ant kiekvienos Prekės Pardavėjas turės uždėti spaudą. Spaudo vizualizaciją pagal TS nurodytus reikalavimus Pardavėjas pateiks Pirkėjui. Spaudo vizualizacija turės būti suderinta su Pirkėju.  Derinimo metu turi būti atsižvelgiama į Pirkėjo pastabas. Prekė galės būti pradėti gaminti tik atlikus korekcijas pagal Pirkėjo pateiktas pastabas (jeigu tokių bus) ir gavus jos raštišką (el. paštu) patvirtinimą dėl galutinio spaudo suderinimo.
18. Sutarties prievolių įvykdymo terminai: Pardavėjas Pirkėjo užsakyme nurodytą prekių kiekį Pirkėjui turės pristatyti savo transportu ir lėšomis Pirkėjo nurodytu adresu darbo dienomis nuo 9.00 val. iki 15.00 val., ne vėliau kaip per 50 kalendorinių dienų nuo užsakymo pateikimo datos. 
19. Pardavėjui pristačius Prekes ir Pirkėjui vizualiai įvertinus Prekių kokybę ir kiekį, Šalys nedelsiant pasirašo Prekių priėmimo – perdavimo aktą ar kitą priėmimą patvirtinantį dokumentą pvz. sąskaitą - faktūrą) (toliau – aktas), kuris, Šalims jį pasirašius, tampa neatskiriama Sutarties dalimi. Pirkėjo įgaliotas asmuo, priėmęs Prekes, akte turi nurodyti gavimo datą, savo vardą, pavardę ir pareigas, uždėti spaudą ir pasirašyti. Vienas dokumento egzempliorius grąžinamas Pardavėjo atstovui. 
20.	 Prekių priėmimo – perdavimo metu Pirkėjas (pirkėjo įgaliotas atstovas) patikrina Pardavėjo pristatytų Prekių kiekį bei Prekių akivaizdžiai matomą atitikimą reikalavimams, numatytiems viešojo pirkimo dokumentuose ir šios Sutarties 1 priede. Tuo atveju, jei Prekių priėmimo metu Pirkėjas (Pirkėjo įgaliotas atstovas) pastebi pristatytų Prekių kiekio, kokybės ar kitus neatitikimus Sutarties ar teisės aktų reikalavimams arba Prekių akivaizdžiai matomą neatitikimą reikalavimams, numatytiems viešojo pirkimo dokumentuose ir šios Sutarties 1 priede, Pirkėjas turi teisę nepriimti Prekių, akte nurodydamas neatitikimus ir datą. 
21. Akto pasirašymas neatleidžia Pardavėjo nuo atsakomybės dėl paslėptų prekių defektų ar kitų defektų, akivaizdžiai nematomų neatitikimų Sutarties 1 priede nurodytiems reikalavimams, kurių pastebėti ir / ar įvertinti Prekių pristatymo metu Pirkėjas neturėjo galimybės.
22. Prekių perdavimo – priėmimo metu ir (ar) Sutarties vykdymo metu nustatyti Prekių trūkumai / kiti neatitikimai Sutarties sąlygoms (bent vienai) šalinami Pardavėjo sąskaita ne vėliau kaip per 10 (dešimt) darbo dienų nuo Pirkėjo pranešimo Pardavėjui elektroniniu paštu išsiuntimo dienos. 

IV SKYRIUS
 ŠALIŲ TEISĖS IR PAREIGOS
23. Pardavėjo pareigos:
24.1. Pardavėjas privalo bendradarbiauti su Pirkėju, Sutartį vykdyti Pirkėjui ekonomiškai naudingiausiu būdu, laikantis Sutarties, pirkimo dokumentų, atsižvelgdamas į VPĮ;
24.2. Pardavėjas privalo pristatyti Prekes savo transportu ir lėšomis Sutartyje nustatytais terminais, o juos pažeidęs, sumokėti netesybas bei atlyginti nuostolius, kiek jų nepadengia netesybos;
24.3. Pardavėjas neturi teisės perduoti savo teisių ir pareigų pagal Sutartį be rašytinio Pirkėjo leidimo;
24.4. Pardavėjas privalo informuoti Pirkėją apie bet kokias aplinkybes, kurios gali turėti įtakos Sutarties tinkamam įvykdymui nustatytais terminais;
24.5. Pardavėjas patvirtina, kad jis turi teisę parduoti Sutartyje numatytas Prekes, Prekės priklauso Pardavėjui nuosavybės teise, Pardavėjo teisė disponuoti Prekėmis yra neapribota, Prekės nėra areštuotos ir nėra teisinio ginčo objektas;
24.6. Pardavėjui pristačius Sutarties sąlygų neatitinkančias ir (arba) nekokybiškas Prekes, Pardavėjas įsipareigoja Pirkėjo reikalavimu pakeisti nekokybiškas Prekes į tinkamas ir kokybiškas Prekes;
24.7. Pardavėjas įsipareigoja, kad Sutartį vykdys tik teisę verstis atitinkama veikla turintys asmenys.
25. Pirkėjo pareigos:
25.1. Pirkėjas bendradarbiauja su Pardavėju (bendradarbiavimas neapima Pardavėjo įsipareigojimų vykdymo) ir užtikrina Sutartyje nurodytų Pirkėjo įsipareigojimų tinkamą vykdymą;
25.2. Pirkėjas privalo priimti kokybiškas ir Sutarties reikalavimus atitinkančias Prekes ir pasirašyti aktą tik patikrinęs Prekių kokybę ir susijusių darbų tinkamą įvykdymą;
25.3. Pirkėjas privalo sumokėti Prekių kainą per Sutartyje nustatytą terminą pagal Pardavėjo tinkamai pateiktą (PVM) sąskaitą faktūrą;
25.4. Pirkėjas Prekių naudojimo laikotarpiu pastebėjęs trūkumus privalo per protingą terminą apie tai raštu pranešti Pardavėjui;
25. Šalys turi ir visas kitas teises ir pareigas, numatytas šioje Sutartyje, Lietuvos Respublikos civiliniame kodekse ir kituose teisės aktuose.

V SKYRIUS
 ŠALIŲ ATSAKOMYBĖ
26. Šalis, neįvykdžiusi ar netinkamai įvykdžiusi Sutartyje nustatytus įsipareigojimus, privalo atlyginti kitai Šaliai dėl to patirtus tiesioginius nuostolius. Netesybų sumokėjimas neatleidžia Pardavėjo nuo tinkamų tolimesnio sutartinių įsipareigojimų vykdymo, išskyrus teisės aktų nustatytas išimtis.
27. Jeigu Pardavėjas ilgiau nei 30 (trisdešimt) kalendorinių dienų nuo Sutartyje nustatyto termino pabaigos vėluoja pašalinti Prekių trūkumus ir / ar neatitikimus Sutarties reikalavimams, ar ilgiau nei 30 (trisdešimt) kalendorinių dienų nuo Sutartyje nustatyto termino pabaigos vėluoja pristatyti Prekes arba vėluoja atlikti bet kurį kitą sutartinį įsipareigojimą, Pirkėjas turi teisę raštu informuoti Pardavėją apie ilgalaikį pažeidimą ir suteikti ne ilgesnį kaip 10 (dešimties) kalendorinių dienų terminą visiems pažeidimams pašalinti, po nurodyto termino, Pardavėjui nepašalinus visų sutartinių pažeidimų, Sutartis laikoma nutraukta Pirkėjo vienašališkai dėl Pardavėjo kaltės (jeigu Pirkėjas reikalavime nenurodo kitaip). Sutartis gali būti nenutraukta tik tuo atveju, jei Pardavėjas raštu garantuoja ir per 10 (dešimt) kalendorinių dienų apmokės visus jam priskaičiuotus delspinigius, tokiu atveju Šalys raštu susitaria dėl termino pratęsimo, kuris negali būti ilgesnis kaip 30 (trisdešimt) kalendorinių dienų nurodytiems pažeidimams pašalinti (jeigu Sutarties galiojimas pakankamas).
28. Jei Sutartis nutraukiama Pirkėjo vienašališkai dėl Pardavėjo kaltės, Pardavėjas privalo sumokėti Pirkėjui 10 (dešimt) procentų nuo bendros Sutarties kainos dydžio baudą bei atlyginti visus Pirkėjo nuostolius iki Sutarties nutraukimo dienos.
29. Jei Pardavėjas vėluoja pristatyti Prekes (bent vieną Prekės vienetą), jis moka Pirkėjui 0,04 procento dydžio delspinigius nuo vėluojamų pristatyti Prekių sumos už kiekvieną vėlavimo dieną. 
30. Jei Pirkėjas dėl savo kaltės vėluoja atsiskaityti su Pardavėju Sutartyje nustatyta tvarka,  jis įsipareigoja mokėti Pardavėjui 0,04 procento dydžio delspinigius už kiekvieną vėlavimo dieną nuo laiku nesumokėtos sumos.
31. Visos netesybos ir kompensacijos sumokamos per 10 (dešimt) kalendorinių dienų nuo pareikalavimo pateikimo dienos. Vėluojant sumokėti netesybas, vėluojančiai sumokėti Šaliai taikomi 0,04 procento dydžio delspinigiai nuo vėluojamos sumokėti sumos.   
32. Sutarties nutraukimas nepanaikina teisės reikalauti atlyginti tiesioginius nuostolius, atsiradusius dėl Sutarties nevykdymo ar netinkamo vykdymo, bei netesybas. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.
33. Nenugalimos jėgos (force majeure) sąvoką ir taikymo tvarką nustato Civilinis kodeksas ir kiti galiojantys teisės aktai. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles. Sutarties neįvykdžiusi Šalis privalo nedelsiant pranešti kitai Šaliai apie nenugalimos jėgos (force majeure) aplinkybių atsiradimą bei jų įtaką Sutarties įvykdymui. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie tas aplinkybes, tai pastaroji Šalis privalo atlyginti dėl pranešimo negavimo atsiradusius nuostolius. Esant nenugalimos jėgos (force majeure) aplinkybėms, Šalys atleidžiamos nuo savo sutartinių įsipareigojimų vykdymo visam minėtų aplinkybių buvimo laikotarpiui, bet ne ilgiau kaip 2 (dviem) mėnesiams. Jei pagrindas nevykdyti įsipareigojimų dėl nenugalimos jėgos (force majeure) aplinkybių išlieka ilgiau nei 1 mėnesį, bet kuri iš Šalių turi teisę nutraukti Sutartį.

VI SKYRIUS
 TREČIŲJŲ ŠALIŲ PASITELKIMAS
1. 
34. Subtiekimui (VPĮ[footnoteRef:2] 88 str.) perduodama sutartinių įsipareigojimų dalis ir iki Sutarties vykdymo pradžios žinomi subtiekėjai: pasiūlyme nenurodyta. [2:  LR viešųjų pirkimų įstatymas (VPĮ) https://www.e-tar.lt/portal/lt/legalAct/TAR.C54AFFAA7622/asr  ] 

35. Pardavėjo pasitelkiami ūkio subjektai (VPĮ 49 str.), kurių kvalifikacija rėmėsi Pardavėjas dėl atitikimo Pirkimo kvalifikacijos reikalavimams: pasiūlyme nenurodyta.
36. Pardavėjas Sutarties vykdymui turi teisę pasitelkti tik tuos subtiekėjus, kurie buvo nurodyti jo pasiūlyme arba jei pasiūlyme buvo nurodyta subtiekimui perduodama sutartinių įsipareigojimų dalis. Subtiekėjų keitimo/pasitelkimo tvarka: Pardavėjas iš anksto (mažiausiai likus 3 darbo dienoms iki planuojamo keitimo/pasitelkimo) privalo raštu (el. paštu) kreiptis į Pirkėją, pateikti naujo subtiekėjo pavadinimą, keitimo pagrindą, sutarties su subtiekėju kopiją, subtiekėjo veiklą pagrindžiančius dokumentus (jei reikalaujama). Pirkėjui patvirtinus keitimą, pasirašomas susitarimas prie Sutarties. Pirkėjas turi teisę neleisti pakeisti/pasitelkti subtiekėjo, jei pasiūlyme nebuvo nurodyta subtiekimui perduodama dalis ar laiku nėra pateiktas prašymas dėl keitimo/pasitelkimo ar susiję dokumentai ar subtiekėjas neatitinka pirkimo sąlygų reikalavimų (jei taikoma).
37. Vadovaujantis VPĮ 49 str. ir Tiekėjo kvalifikacijos nustatymo metodikos III Skyriaus nuostatomis, Pardavėjas gali remtis kitų ūkio subjektų pajėgumais, kurių kvalifikacija remiasi dėl atitikimo Pirkimo dokumentams. Pardavėjas gali remtis kitų ūkio subjektų pajėgumais tik tuomet, jei toks ūkio subjektas buvo nurodytas pasiūlyme Pirkimo vykdymo metu ir kai buvo pateikti įrodymai, pagrindžiantys Pardavėjo teisę naudoti nurodytus išteklius. Toks pasitelktas ūkio subjektas Sutarties vykdymo metu gali būti keičiamas, Pardavėjui raštu pateikus (ne vėliau kaip likus 5 darbo dienoms iki planuojamo keitimo) prašymą su kvalifikaciją įrodančiais dokumentais (jei taikoma) ir sutartimi (tarp ūkio subjekto ir Pardavėjo). Pirkėjas, gavęs prašymą ir visus dokumentus, patikrina keičiamo ūkio subjekto atitikimą Pirkimo dokumentų reikalavimui, įsitikina, kad išteklius bus prieinamas Pardavėjui (patikrina sudarytą sutartį) ir raštu informuoja Pardavėją apie leidimą arba draudimą keisti pasitelktą ūkio subjektą. Pirkėjas turi teisę neleisti keisti pasitelkto ūkio subjekto, jei jis nebuvo laiku išviešintas ar nėra pateikti jo kvalifikaciją įrodantys dokumentai ar ūkio subjektas neturi tinkamos kvalifikacijos ar prašymas pateiktas nesilaikant nurodytų terminų. Visais atvejais, keičiant pasitelktą ūkio subjektą dėl atitikimo kvalifikacijos reikalavimams, Šalys pasirašo susitarimą prie Sutarties. 
38. Atsiradus poreikiui keisti jungtinės veiklos sutartyje nurodytus partnerius kitais, privalo būti įvykdytos visos žemiau nurodytos sąlygos:
38.1. Pardavėjas Pirkėjui pateikia šiuos dokumentus:
38.2. pasiliekančio jungtinės veiklos partnerio prašymą dėl jungtinės veiklos partnerio keitimo;
38.3. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam / pasiliekančiam jungtinės veiklos partneriui;
38.4. naujojo/pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo / pasiliekančio jungtinės veiklos partnerio  kvalifikaciją pagrindžiantys dokumentus (jei taikoma).
38.5. Pardavėjas gauna Pirkėjo rašytinį sutikimą keisti jungtinės veiklos partnerius;
38.6. Pardavėjas pateikia Pirkėjui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis / pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.
38.7. Pirkėjo sutikimas dėl subtiekėjų ar pasitelkiamų ūkio subjektų jokiu būdu neatleidžia Pardavėjo nuo visiškos atsakomybės už Pardavėjo ir jo pasitelktų ar su juo susijusių trečiųjų asmenų veiksmus ir neveikimą. Pardavėjas atlygina bet kokius nuostolius ir kitą žalą, kuri kilo dėl jo ar su juo susijusių trečiųjų asmenų kaltės ar neatsargumo.
38.8. Tiesioginis atsiskaitymas su subtiekėjais nenumatomas.

VII SKYRIUS
SUTARTIES GALIOJIMAS, KEITIMAS IR PABAIGA
39. Sutartis įsigalioja jos pasirašymo dieną ir galioja iki visiško sutartinių įsipareigojimų įvykdymo, bet ne ilgiau kaip 12 (dvylika) mėnesių.
40. Visos Šalių prievolės, įskaitant mokėjimus ir nuostolių atlyginimą, atliekamos iki Sutarties pasibaigimo ar nutraukimo dienos. Tačiau Sutarties nutraukimas nepanaikina teisės reikalauti atlyginti nuostolius, atsiradusius dėl Sutarties nevykdymo ar netinkamo vykdymo, bei netesybas. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.
41.	Sutartis gali būti keičiama Sutartyje aiškiai nustatytomis sąlygomis arba vadovaujantis VPĮ 89 straipsniu. Sutarties sąlygų pakeitimai įforminami Šalių rašytiniais susitarimais, kurie yra neatsiejama Sutarties dalis.
42. Pirkėjas turi teisę, įspėjęs Pardavėją raštu prieš 10 (dešimt) kalendorinių dienų, vienašališkai nutraukti sutartį, jeigu:
42.1.	Pardavėjui pradėta ar planuojama pradėti bankroto procedūra, likvidavimo procedūra ar Pardavėjas susidūrė su finansiniais ar kitokio pobūdžio sunkumais, dėl ko kyla rizika dėl netinkamo sutartinių įsipareigojimų vykdymo;
42.2.	 Pardavėjas turėjo būti pašalintas iš pirkimo procedūros pagal VPĮ 46 straipsnį. Pardavėjas prarado kvalifikaciją ar pasitelktas ūkio subjektas prarado kvalifikaciją, ir Pardavėjas nepašalino neatitikties per 30 (trisdešimt) kalendorinių dienų nuo aplinkybės atsiradimo;
42.3.	 Sutartis buvo pakeista pažeidžiant VPĮ 89 straipsnį;
42.4.	 Esant kitoms aplinkybėms, numatytomis VPĮ ar kituose teisės aktuose.
43.	Pirkėjas turi teisę, įspėjęs Pardavėją raštu prieš 10 (dešimt) kalendorinių dienų, vienašališkai nutraukti Sutartį dėl Pardavėjo kaltės 25 punkte nustatyta tvarka dėl bet kurios iš Sutarties 25 punkte nurodytos aplinkybės (pažeidimo) ir taikyti Pardavėjui 26 punkte nustatyto dydžio netesybas.
44. Sutartis gali būti nutraukta raštišku šalių susitarimu bei kitais Lietuvos Respublikos Civilinio kodekso ir kitų įstatymų numatytais atvejais.

VIII SKYRIUS
GINČŲ SPRENDIMO TVARKA
45. Visi ginčai, susiję su šia Sutartimi ar jos vykdymu, sprendžiami derybų būdu. Nepavykus taikiai išspręsti ginčo per 30 (trisdešimt) kalendorinių dienų, bet kurios Šalies iniciatyva Lietuvos Respublikos įstatymų nustatyta tvarka ginčas gali būti perduodamas spręsti kompetentingam Lietuvos Respublikos teismui pagal Pirkėjo registruotos buveinės vietą. 
46. Sutartyje neaptarti klausimai sprendžiami Lietuvos Respublikos teisės aktų nustatyta tvarka.

IX SKYRIUS
KITOS SĄLYGOS
47. Šalys patvirtina, kad sudarydamos Sutartį, jos viena kitai atskleidė visą joms žinomą informaciją, turinčią esminės reikšmės Sutarčiai sudaryti, susipažino su Sutarties ir priedų turiniu, Sutarties ir priedų turinys yra joms žinomas, aiškus ir suprastas. 
48. Šalys privalo nedelsiant informuoti viena kitą apie faktus, kurie gali turėti įtakos Sutarties tinkamam vykdymui. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos Sutarties galiojimui, jei Sutartį iš esmės galima vykdyti be negaliojančios nuostatos, išskyrus atvejus, kai norminiai teisės aktai nustato kitaip. 
49. Visi dokumentai (įskaitant pretenzijas, pareikalavimus ir kt.), susiję su šia Sutartimi ar jos vykdymu, turi būti siunčiami Šalių Sutartyje nurodytu elektroniniu paštu (pasirašyti įgalioto asmens). Elektroniniu paštu siunčiamas dokumentas, įskaitant pareikalavimą ar pretenziją, laikomas gautu kitą darbo dieną po išsiuntimo.
50. Visi Sutarties vykdymo rezultatai ir su jais susijusios teisės, įgytos vykdant šią Sutartį, įskaitant autorines, turtines ir kitas intelektinės ar pramoninės nuosavybės teises, yra Pirkėjo nuosavybė, kurią Pirkėjas gali naudoti, publikuoti, perleisti ar perduoti, kaip manydamas esant tinkamą ir be jokių geografinių, termino ar kitų apribojimų.
51. Pasikeitus Sutartį pasirašiusių Šalių adresams, banko sąskaitų numeriams ir (ar) kitiems rekvizitams, Šalys privalo apie tai informuoti viena kitą ne vėliau kaip per 2 (dvi) darbo dienas. Šalis, neįvykdžiusi šių reikalavimų, negali pareikšti pretenzijų, jog ji negavo pranešimų, siųstų pagal kitai Šaliai žinomus rekvizitus. 
52. Sutarties Šalys įsipareigoja neatskleisti tretiesiems asmenims jokių šios Sutarties sąlygų ir jokios su šia Sutartimi susijusios informacijos, išskyrus valstybines ir kitas institucijas turinčias teisę gauti šią informaciją ex officio ir kai tai privaloma pagal teisės aktų reikalavimus, saugoti ją tinkamai ir protingai, naudoti šią informaciją tiktai vykdant įsipareigojimus pagal Sutartį, dauginti šią informaciją tiktai tiek, kiek to reikia ir būtina vykdant įsipareigojimus pagal Sutartį. Konfidencialumo reikalavimai netaikomi informacijai, kuri yra ar Sutarties galiojimo laikotarpiu tapo viešai žinoma, arba turi būti atskleista pagal galiojančių teisės aktų reikalavimus.
53. Vykdydamos Sutartį, Šalys įsipareigoja užtikrinti tinkamą 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas) nuostatų įgyvendinimą. Jei Sutarties vykdymo metu atsirastų poreikis tvarkyti asmens duomenis, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. 
54. Šalys, vykdydamos Sutartį, įsipareigoja laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Pirkėjui turi būti pateikti tik elektroniniu formatu (nebent Sutartyje ir jos prieduose nenumatyta kitaip). Išimtiniais atvejais su Sutarties vykdymu susiję dokumentai, turi (gali) būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams taikytini aplinkos 2 apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“.
55. Asmuo, atsakingas už Sutarties ir jos pakeitimų paskelbimą pagal VPĮ 86 straipsnio 9 dalies nuostatas – VšĮ Nacionalinio kraujo centro Sekretoriato administratorė, tel. +370 699 27212, el. p. nkcadministracija@kraujodonoryste.lt. 
56. Pirkėjo paskirtas asmuo, atsakingas už Sutarties vykdymą: ____________, Tel. _____________, el. p.: _____________.   
57. Pardavėjo paskirtas asmuo, atsakingas už Sutarties vykdymą: __________, tel. _____________, el. p.: ____________.
58.	Šalys susitaria, kad Sutartis bus pasirašoma elektroniniu būdu, Šalims apsikeičiant elektronine Sutarties versija. Popierinės sutarties versijos nebus.

X SKYRIUS
ŠALIŲ REKVIZITAI

	PIRKĖJAS 

Žolyno g. 34, LT-10246, Vilnius
Tel. +370 699 27212
El. p. nkcadministracija@kraujodonoryste.lt 
AB Swedbank, banko kodas 73000
A/s Nr. LT147300010120486802


Direktorius
Daumantas Gutauskas

2026 m. ____________ d.  Pirkimo - pardavimo sutarties Nr._______
1 priedas

I. SUTARTIES KAINA, PIRKIMO OBJEKTO PAVADINIMAS, ĮKAINIAI, KIEKIS


	Eil. Nr.
	Pirkimo objektas
	Mato vienetas
	Kiekis
	Vieneto kaina, Eur be PVM
	Bendra kaina, Eur be PVM
(3) x (4)

	
	1
	2
	3
	4
	5

	1.
	Gertuvės
	Vienetas
	5000
	
	

	PVM tarifas, proc.:
	

	PVM suma, Eur:
	

	Sutarties kaina, Eur su PVM:
	



Sutarties suma lygi kainai eurais su PVM: ________ Eur (______eurai, ______ euro ct.).



II. TECHNINĖ SPECIFIKACIJA


1.1. Pirkimo objektas: Daugkartinio naudojimo stiklinė vandens gertuvė su Nacionalinio kraujo centro logotipu.
1.2.  Talpa: 500–600 ml. +/- 20 ml.
1.3.  Medžiaga: Borosilikatinis stiklas arba lygiavertis, atsparus temperatūrų pokyčiams ir kasdieniam naudojimui.
1.4.  Sąlytis su maistu: Gaminys turi atitikti galiojančių ES teisės aktų reikalavimus dėl medžiagų ir gaminių, skirtų liestis su maistu. Tiekėjas privalo pateikti gamintojo deklaraciją ar kitus dokumentus, patvirtinančius, kad gaminys atitinka teisės aktų, reglamentuojančių medžiagas ir gaminius, skirtus liestis su maistu, reikalavimus.
1.5.  Dangtelis: Užsukamas, metalinis, bambukinis ar kamštinis su silikonine sandarinimo tarpine, užtikrinančia visišką sandarumą.
1.6.  Rankenėlė: Gertuvė turi turėti silikoninę nešimo rankenėlę.
1.7.  Apsauginis dėklas: Silikoninis arba neopreno, nuimamas.
1.8.  Spalva: Skaidrus stiklas, dėklo spalva derinama su užsakovu.
1.9.  Matmenys: Aukštis – ne daugiau kaip 23 cm, skersmuo – ne daugiau kaip 8 cm.
1.10. Ženklinimas: Nacionalinio kraujo centro logotipas turi būti uždėtas ant gertuvės ir dėklo. Spaudos technologija – šilkografija, UV spauda, keramikinė spauda, lazerinis graviravimas arba lygiavertė. Spauda turi būti atspari nusidėvėjimui ir drėgmei.
1.11. Logotipo spalvos: Tamsiai mėlyna Pantone PMS 655 C (RGB 0/31/71; HEX #001F47; CMYK 100/90/35/50) ir Oranžinė Pantone PMS7417 U (RGB 229/89/61; HEX #E5593D; CMYK 0/80/80/0). 
1.12. Kokybės reikalavimai: Gaminiai turi būti nauji, be įtrūkimų, įbrėžimų, deformacijų ar kitų defektų, sandarūs ir tinkami kasdieniam naudojimui.
1.13. Pakuotė: Kiekviena gertuvė supakuota individualioje kartoninėje arba kitoje apsauginėje pakuotėje.
1.14. Pavyzdys: Tiekėjas iki pasiūlymų pateikimo termino pabaigos Perkančiajai organizacijai turi pateikti siūlomos gertuvės nemokamą pavyzdį (bet kokios spalvos ir be logotipo). Gertuvės pavyzdys bei pakuotė, kurioje ji pateikiama, turi būti identiški sutarties vykdymo metu pristatomoms prekėms, t. y. turi atitikti šioje Techninėje specifikacijoje nurodytus reikalavimus. Gertuvės pavyzdys turi būti pažymėtas taip, kad būtų galima atpažinti, kad tai yra tiekėjo, teikiančio gertuvės pavyzdį, gertuvė (užklijuota etiketė, lipdukas su tiekėjo rekvizitais ir pan.). Pavyzdys turi būti pristatytas į VšĮ Nacionalinį kraujo centrą, Žolyno g. 34, Vilnių. Pavyzdys turi būti pateiktas nepermatomoje pakuotėje (voke, dėžutėje ar kt.), ant kurios turi būti užrašytas pirkimo pavadinimas, tiekėjo, pateikiančio pavyzdį, pavadinimas. Perkančiajai organizacijai priėmus sprendimą dėl laimėjusio pasiūlymo, pirkimo dalyviai iki pirkimo sutarties sudarymo galės susipažinti su laimėjusio tiekėjo pateiktu pavyzdžiu. Po sutarties su laimėjusiu tiekėju sudarymo pateiktą savo gertuvės pavyzdį tiekėjai, išskyrus laimėtoją, iš Perkančiosios organizacijos (adresu Žolyno g. 34, Vilnius) galės atsiimti savo lėšomis per 30 kalendorinių dienų nuo sutarties sudarymo dienos (jeigu pirkimo sutartis nesudaroma – per 30 kalendorinių dienų nuo tiekėjų informavimo dienos apie pirkimo pabaigą, nesudarius pirkimo sutarties); neatsiėmus pavyzdžio per nurodytą laikotarpį, pavyzdys lieka Perkančiajai organizacijai. Pirkimo laimėtojas savo gertuvės pavyzdį galės atsiimti pasibaigus sutarties galiojimui; neatsiėmus pavyzdžio per 30 kalendorinių dienų nuo sutarties galiojimo pabaigos dienos, pavyzdys lieka Perkančiajai organizacijai. Tiekėjo, nepateikusio Perkančiajai organizacijai siūlomo gertuvės pavyzdžio iki pasiūlymų pateikimo termino pabaigos, pasiūlymas bus atmestas kaip neatitinkantis pirkimo dokumentuose nustatytų reikalavimų.
1.15. Logotipas, kurį tiekėjas turės uždėti ant gertuvės ir dėklo:
[image: ]
Pateikiama pavyzdinės gertuvės nuotrauka. Nuotraukoje yra tik gertuvės pavyzdys. Tiekėjas gali siūlyti ir kitokią gertuvę, tačiau ji privalo atitikti visus šioje Techninėje specifikacijoje nurodytus reikalavimus.
[image: ]
1.16. Aplinkosaugos reikalavimai:
1. Gertuvių antrinė pakuotė turi atitikti Lietuvos Respublikos aplinkos ministro patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo II skyriaus „Pakuotės“ minimalius aplinkos apsaugos kriterijus. 
1. Tiekėjas kartu su pasiūlymu turi pateikti atitiktį šiems reikalavimams įrodančius gamintojo ar tiekėjo dokumentus arba kitus lygiaverčius dokumentus, patvirtinančius, kad pakuotė yra perdirbamoji arba homogeniška ir atitinka Tvarkos apraše nustatytus reikalavimus.

	

PARDAVĖJAS


_____________________
	

PIRKĖJAS
Direktorius
Daumantas Gutauskas
__________________________

